
Kurdistan piştgiriyê ji serhildana Ehwazê dike 



P DKÎ bi weşandina peyamekê, piştgiriya xwe ji serhildana xelkê Ereb di îranê de rage- 
hand. 


Di peyamekê de ku roja înê 29'ê Rêbendanê Deftera Siyasî ya PDKÎ belav kiriye, hatiye: “PDKÎ 
tevî mehkûmkirina siyaseta ferq û cudahîdanîn, û binpêkirina mafê xelkê Ereb û neteweyên din 
di îranê de, û guhnedana rejîmê bi rastiya pirsa bijîva jiyanê, û xizmetgehandina bi xelkê van 
herêman, piştevaniya xwe ya hemû alî ji hawara mafxwazane ya xortên neteweya Ereb di Ehwazê 
de radigehîne, û hevderdiya xwe digel malbatên kesê qurbanî eşkere dike, û ji bo birîndarên vê 
bûyerê jî, hêviya başbûn û şefayê dixwaze”. 




»»» R:5 


Deqa peyama Sekreterê giştî ê PDKI bo kon- 
feransa navneteweyî ya Moskovayê 


»»» R:3 


Rasan 
û xebata 
medenî 

»»» R:2 


Adem Gewerî: 


Astengên ser 
rêya serxwebûna 
Kurdistana Başûr 


Di Rojhilata Kurdistanê de, 
di van dawiyane de, nûçeya 
şer û şehîdbûnan me bihîst. Di 
vir de ez serê rêz û hurmetê 
di hemberî şehîdbûna wan de 
ditewînim 


Di daxûyaniyê de herwisa hatiye: “ Eşkere ye ku bêdengiye di hemberî serkutkirina xelkê Ereb 
di îranê de, dibe sedema hawarbirina zêdetir ya hêzên serkutkar bo domandina vê siyasetê, û 
piştevaniya xwe ji vê hereketê û yekîtiya neteweyên îranê dikare rejîma bixe qedeman, û siyas- 
etên wê digel şikestê berbirû bike”. 

Di heman demê de, roja înê hevwelatiyên Ehwazî serbarê gefên rejîmê, pêncemîn meşa xwe ya 
nerazîbûnê, di pêşberî parêzgariya Ehwazê bi rê ve birin. Di encama zexta wan meşên nerazîbûnê, 
û tirsa rejîmê ji berfirehtirbûna vê meşê ber bi aliyê herêmên din ên neteweyên di bin zulmê ên 
îranê de, ragehandinên hikûmetî bas ji li ser kar vêdedana du berpirsyarên parêzgariyê di encama 
zext û givaşên xelkê de kirin”. 

Li gora rapora nûçegihaniya hikûmetî ya “IRNA”yê piştî bûyerên rojên borî, Haşim Baldî 
birêvebirê giştî ê çavdêrîkirina kirîza parêzgehê, û şehryar Bezrkar, birêvebirê giştî ê çavkaniyên 
xwezayî ên Xûzistanê li ser kar hatine rakirin. 

Sêşemiyê 26'ê Rêbendanê, Husên şerîfî fermandarê îdareya îtila'atê a hêza Întizamî a rejîmê di 
bajarê Xelfiye (Ramşîr) tevî berpirsyarekî din ê polîs êrîşî ser rêûresmeke şahiyê kirin, û pêşiya 
şahî û kêfxweşiya xelkê Ereb girtine. 

Li gora gotina çalakên Ereb, navbirî bi teqekirin û pêkanîna tirs û wehşetê hewl daye, rêûresma 
şahiyê tevlîhev bike, ku ew yek bûye sedema rûdana şer û pevçûnan. Piştî van bûyeran, xelkê 
Ereb di bajarên cur bi cur ên wekî ehwaz, Felahiye, Xelfiye, Xefaciye, Me'şûr û gellek herêmên 
din ên Erebistana îranê rijiyane ser kolanan, û li dijî zulm û zordariya rejîmê dest bi nerazîbûnê 
kirin, bi awayekî ku rejîmê dest bi şandina hêzên zêdetir ên serkutkar bo bajarên Ehwazê kiriye. 
Di encama tundûtîjiya hêzên rejîma îranê heyanî niha di Felahiye de, hevwelatiyekî Ereb bi navê 
Hesen Alboxeyiş hatiye kuştin, û Husên şerîfî fermandarê dijîgelî ê îdareya îtila'ata hêza Întizamî 
jî hatiye kuştin. 

Rasan û xebata 
medenî 

Kerîm Perwîzî 

D i nava her neteweyekê de, 

armanc û xwestek diguherin bi 
palderek bo livandin û herikandina 
tevgerê, û girûp û aliyên cur bi cur 
di riya van armancan de diherikin. 
Rasana Rojhilat bi lênihêrîneke rast, 
û li ser bingeha girîngîdana bi xebata 
bajaran, ku yek ji şêweyên wê, xebata 
medenî ye, dixwaze ku hêza biqavet 
ya hêviyên neteweya Kurd di Kurdis- 
tana îranê de bixe gerr. 

Di heman demê de, çalakiya di nava 
bajaran de, tenê girêdayî bi yek şêwe 
û rêkar nine, û xebata medenî yek ji 
riyên xebata bajar e, û di vê derheqê 
de jî, cama çalakiya medenî digel 
xebata medenî tê tevlîhevkirin, yan 
di rastî de, navê xebata medenî li ser 
çalakiyên medenî tê danîn. 

Hewcehiya şiroveya zêdetir wê demê 
zêdetir xwe nîşan dide, ku zêdetir ji 
qasê xwe, bas ji çalakiyan û kiryarên 
medenî, ji aliyê hin kes û aliyan ve 
tê kirin, û bi vî rengî dixwazin ku li 
ber bîrûraya giştî wisa nîşan bidin, 
ku xebata medenî heman çalakiya 
medenî ye, û di rastî de, asta xebatê 
heya wir anîne xwar, ku tu gefeke wê 
li ser rejîmê tunebe. 

Çalakiya medenî pêk tê, ji kiryar û 
pêngavên ku bi awayê tak yan bi 
awayê girûp ji aliyê xelkê asayî û 
hevwelatiyan ve tê hilgirtin, û di 
çarçoveya yasa û pirensîpên sîstema 
hakim de, mecala xwe nîşandanê ji 
xwe re dibîne, û zêdetir girêdayî bi 
armancên biçûk, û xwestekên pîşeyî, 
yan civakî ne, lê xebata medenî pêk 
tê ji kiryar û çalakiyên ku ji aliyê kes 
yan hin girûpan di nav civakê de tê 
encamdayîn, û girêdayî bi armancên 
mezintir in, û li dijî yasayên sîstema 
hakim têne encamdayîn. 

Di rastî de ya ku çalakên medenî ji 
xebata medenî cuda dike, dijberiya 
wan yasayan e. Bi vî rengî bona vê 
ku li ser çalakiyekê navê xebatê bihê 
danîn, dibe dest bi dijberiya digel 
yek ji yasayên sîstema hakim bike. 
Xeynî vê yekê hekî di çarçoveya 
heman sîstema hakim de hizir nehê 
kirin, û tu yek ji yasayan neke ar- 
manc, di rastî de ew yek çalakiyeke 
pîşeyî yan civakî ya kurtheyam e, û tu 
sîstemek jî dijberiya wê nake. 

Di vir de ye ku xebata medenî dibe 

PDKÎ û Komelê derheq roja cîhanî ya zimanê dayîkê daxûyaniyeke hevpar belav kirin 


Bi boneya roja cîhanî ya zimanê 
dayîkê, PDKÎ û Komeleya Şoreşger 
ya Zehmetkêşên Kurdistana îranê, 
daxûyaniyeke hevbeş belav kirin. 
Deqa daxûyaniyê: 

Daxûyaniya hevbeş derheq roja 
cîhanî ya zimanê dayîkê 

Xelkê mafxwaz ê Kurdistanê! 

Tex û qatên azadîxwaz û xortên 
nîştimanperwer ên Kurdistanê! 

Roja 21'ê Şibata hemû salekê, wekî 
roja cîhanî ya zimanê dayîkê, hatiye 
binavkirin, û di nava gel û neteweyên 
cîhanê de, bi şêwazên cur bi cur tê 
bibîranîn. 

Piştî vê ku li ser pêşniyara 
Bengiladêşê rêkxirawa fêrkarî, Zanistî 
û Ferhengî ya neteweyên Yekgirtî 
(UNSCO) ew roj wekî roja cîhanî ya 
zimanê dayîkê bi nav kir, di çendîn 
belgenameyên navneteweyî de jî, ew 
pirsa pêdagirî li ser hate kirin, ji wan: 
daxûyaniya cîhanî ya mafên mirovan 
pesendkiriya belavoka navneteweyî 
ya mafên medenî û siyasî, konwan- 
siyona nehêlana ferq û cudahiyê, di 
sîstema perwerde û fêrkariyê, kon- 
vansiyona mafê zarokan, konvansiyo- 
na navneteweyî ya nehêştina her cure 
ferq û cudahiyeke toxmî, daxûyaniya 
mafê kêmaniyên mesebî, neteweyî, 
etnîkî û zimanî, û daxûyaniya cîhanî 
ya mafên ziman. 

Mirov jîndareke şunasxwaz e, di vê 
navberê de ziman pêgeheke taybetî 
heye. Ziman nîşaneya herî pirreng 
ya nasnameya mirov e. Mirov bi riya 
ziman, jiyan û nasnameya xwe û 
derdorê mana (pênase) dike. Zimanê 
dayîkê ne tenê zimanê axavtinê ye, 
belkû zimanê hezkirin, zimanê hest û 
bîrkirina mirovan e. 
îran di warê pêkhateya zimanî, netew- 
eyî, ayînî û kulturî de, welatekî çend 
cureyî û çend neteweyî ye. Bi fermî 
nenasîna mafê xwendinê bi zimanê 
dayîkê bo van neteweyan, di warê 
derûnî, perwerde, kulturî û zimanî 
de, gellek ziraran li pey xwe tîne. Ji 
vê biyavê ve, berhevdan û xwendina 
îdeolojîk û siyasî ji aliyê deshilatda- 


ran ve, ew maf ber bi aliyekî din ve 
biriye. 

Pergalên şovenîst, nasnameya xwe, 
bi zimanê serdest dane pênasekirin, û 
wekî alavekê bo serkutkirin û hesab- 
nekirina li ser zimanê netewyeên din 
bi kar anîne, wate deshilatê serdest- 
bûna xwe ji vê riyê ve sepandiye. 
Deshilatdar derheq mafê zimanî 
û mafên din ên pêkhateyên îranê, 
komek hêcet û hokaran tînin, ku di 
bingehê de, ji rê derxistina rastiya 
kêşeyê ye. 

Bo mînak bikaranîna têgehên wekî 
“kêmanî” û “çandên hûr û biçûk”. Bi 
tewahî eşkere ye ku koma kêmaniyan 
(neteweyên bindest), piraniya akinci- 
yên wî welatî pêk tînin, 
di demekê de ku ji mafê herî kêm jî 
bêpar in. Ew têgeh li ser bingeha cu- 
dahîdanîn û bi fermî nenasîna cudahi- 
yan, û haşakirina ji mafên xwezayî û 
siyasî ên tewahiya pêkhateyên netew- 
eyî, zimanî û ayînî ên wî welatî tê. 

Ew yek jî rasterast dikeve çarçoveya 
serkutkirineke sîstematîk ku biyaveke 
yasayî pê hatiye dayîn. 

Ji dîtina deshilatdaran ve, zimanê 
dayîkê jî, gefek e li ser berjewendiya 
neteweyî, yekparçeyiya xak û di 
heman demê de, destpêk û hêcetek e 
bona cudabûn û serxwebûnê. Lewra 
ew li ser vê baweriyê ne, ku ew çemk 
û têgehên fermî dibe stûna serekî ya 
“nasnameya resen” ya Îranî bin. 
Alîgirên siyaseta tek zimanî, pêk tên 
ji wan kesayetî, rewt û aliyan, ku tenê 
xala wan ya hevbeş, renge heman 
hewcehiya parastina pêgeha pawanx- 
wazane ya zimanê neteweya serdest 
be. Eva di heman demê de, bûye 
sedema hesabnekirina li ser zanist, 
edebiyat, û kultura neteweyên din, û 
bona bêbuhakirin û helandina wan, 
siyaseteke bi vî rengî girtine pêşiya 
xwe. Di rastî de ew yek bingeha hizrî, 
siyasî, û îdeolojiya deshilatdarên 
îranê, û rewtên bêdeshilat û hevbîrên 
wan bûye, bi dirêjahiya dîrokê heya 
digihîje îrorojê. Vê şêwe lênihêrîn 
û siyasetê, di kiryarê de, derbeke 
metirsîdar li pêkhateya rengbirengiya 
îranê daye, û metirsiya jinavbirin û 
dane aliyekî ya nasnameya neteweyî 
ya neteweyên din li pey xwe hebûye. 
Lê bêşiyanî û lawaziya pêkhateya 
sîstema siyasî di pêşvebirina pêvajoya 



wekhevsazî û asîmîlasiyona ferhengî 
û zimanî, sedema semekevtinê bûye. 
Ew îdi'a ku bi fermî nasîna zimanên 
xeyrî Farsî ye, dibe sedema bihêz- 
bûna xwestek û hogiriya bi cudabûnê 
di nava xeyrî farsan de, û zêdetir di 
bin bandora “teoriya pilandarêtinê” û 
cewhera pawanxwazane ya deshilat 
û deshilatdaran de bûye. Eşkere ye 
ku sepandina zimaneke taybet dikeve 
çarçoveya zimankuştin, û serkuteke 
sîstematîk ya bi tewahiya wateya pey- 
vê. Di demekê de, ku di vê serdemê 
de, bi dehan welatên cîhanê zêdetir ji 
yek zimanê fermî hene, sîstema perw- 
erde û fêrkariya wan çend zimanî ye, 
û gellek ji wan jî xwediyê sîstemeke 
siyasî û cihgirtî û demokratîk in, bo 
mînak, Kanada, Biljîk û îspaniya. 

Em wekî neteweya Kurd jî, wekî 
neteweyeke xwedîçand, û şaristaniyet, 
di derbazbûyî de, û heya niha jî, ku 
ziman û kultura me ji aliyê kulturên 
zal û serdest ve metirsiya helandinê 
li ser heye, bi erkeke nîştimanî ya her 
takeke Kurd dizanin, ku pirsa zimanê 
dayîkê û parastina wê girîng bizanin, 
û hewla parastin û vgeşandina wê 
bidin. 

Hewldan bo parastin û vegeşandina 
zimanê dayîkê, erkeke exlaqî, 
mirovî, neteweyî ya her takeke Kurd 
e. Lewra li serûbendê roja cîhanî ya 
zimanê dayîkê, em pêdagiriyê li ser 
mafên xwezayî û mirovî û zimanî 
ê xwe dikin. Daxwaza me ji tewa- 
hiya tex û qatên civaka Kurdistanê, 
Mamosta, Dersxwan, Xwendekar û 
çalakên çandî û medenî ew e ku bi 
her awayekî ku ji destê wan tê, dengê 
xwe ê mafxwazane bilind bikin, û di 
piratîkê de, berevaniyê ji maf û nirx û 
samaneke neteweyî bikin, ku heman 
zimanê dayîkê ye. 

PDKÎ û Komeleya Şoreşger ya 

Zehmetkêşên Kurdistana îranê 

20.11.1395 

08.02.2017 


yek ji mekanîzmên berfirehkirina xebata bajaran, û Rasana Rojhilat ji vê mekanîzmê bona organîzekirina civakê, û berbirûbûna 
sîstemê mifahê destîne, jiber ku Rasana Rojhilat di çarçoveya sîstema hakim de nafikire, û naxwaze ku ew sîstem wekî rastiya 
heyî bi fermî nas bike. 


Rasana Rojhilat bêy xebata bajaran û mifahstandina ji hêza xelkî bê wata ye, û xebata bajaran, yek ji stûnên Rasanê ye, ku 
armanc ji wê, organîzekirina xelkê, di nav xebateke cidî û rastîn li dijî sîstema hakim e, da ku pêşerojeke baş bo nivşên piştre 
bihê avakirin, ne eva ku heman sîstem bi maskeke rengîn li ser piyan bimîne. 

Deqa peyama Sekreterê giştî ê PDKÎ bo konferansa navneteweyî ya Moskovayê 


Roja 15'ê Sibatê li bajarê Mosko- 
vayê konferanseke navneteweyî bi 
beşdariya Kurdên herçar perçeyên 
Kurdistanê pêk hat, û sekreterê 
giştî ê PDKÎ jî peyamek ji wê kon- 
feransê re şand. 

Deqa peyama Sekreterê giştî ê 
PDKÎ Mistefa Hicrî bi vî awayî ye: 

Hevalên rêzdar ên amadekare konfer- 
ansê! 

Tevî silav û pîrozbahiyên germ 

Em wekî PDK îranê bi ked û xebata 
amadekarên vê konferansê û her- 
weha vexwendina we pir serfiraz in û 
hêviya serkevtinê bo we dixwazin. 

Bi berçavgirtna zirûf u kavdanên 
siyasî li deverê û guhertinên bilez 
ên sîstemên siyasî ji aliyekê, û ji 
aliyê dinvejî hestiyarî û bandora wan 
guhertinan li ser qedera gelê kurd, 
hewcehî û zerûreta hewl û tekoşîna 
her aliyek xebatkare Kurdistanê ye ku 
li asta berpirsatiya siyasî û netewî da, 
pêkanîna yekrêzî û hevkariya navbera 
hêz û saziyên siyasî û civakî yên 
Kurdistanê di pêxema berjewendiyên 
netewî û rizgariya gelê Kurdistanê, 
xwe ra bikine armanc. 


Em baver in ew milmilanê, dijberî û 
guhertinên ku niha di qada Rojhilata 
Navîn û welatên kurdakincî de heye, 
dikare bo gelê kurd hem bibe derfet û 
hem jî bibe gef û metirsî, lewma ger 
partî û hêzên Kurdistanî karibin wan 
tevlihevî û rikeberiya navbera hêzên 
elaqedare herêmî û navnetewî xwe re 
bikin derfet, berî her tiştî hewce ye 
pirensîpa rêzgirtin ji yektir û qe- 
bûlkirina hevdu wekî xalek sereke di 
navbera hêz û aliyên siyasî û civakî 
de bi esas were girtin, daku her partî û 
saziyek dûr ji lojîka înkarkim,tekrewî, 
destwerdan û dijberiya hevdu kirinê, 
karibin bi gotarek netewî û de- 
mokratîk bihevre pêşengtiya tevgera 
rizgarîxwaziya Kurdistanê û bidestx- 
istina serweriya netewî bikin. 

Em wekî PDK îranê, li ser bingeha 
felsefe û ramana Komara kurdistanê, 
li ser vê baweriyêne ku kurd yek 
netewe û Kurdistan jî yek welat e, 
lê mixabin bi sedema dagîrkariya 
neyaran û meşandina siyasetên 
tunekirin û mehandina bi sedan salî 
derheq gelê kurd, îro rojê her par- 
çeyek welatê me xwedî taybetmendi- 
yên cuda cuda yên siyasî, kulturî û ... 
ye, lewma hewce ye bi berçavgirtna 
wan rastiyan, wekî pirensîp, her 
partî û saziyek xebatkar di her beşek 
Kurdistanê de, cuda ji her nerîn û 


îdolojiyek siyasî, bêy ku destwerdanê 
di karûbarên parçên din ên Kurdistanê 
bikin, bikarin ser bingeha berjewendi- 
ya netewî bi hevre harîkar bin. 

Lewma di dema îro de berî her tiştî 
hewcedariya me bi avakirina zemîne 
û jîngehek wiha saxlem û demokratîk 
di navbera hemû hêz û saziyên Kurd- 
istanê de heye, daku hem yekîtiya 
netewî misoger bike û hem jî bi me- 
kanîzmek wusa emê karibin serkev- 
tina her parçeyek Kurdistanê bihevre 
bikin derfet û harîkar bo pêşxistina 
xebata rizgarîxwaziyê di perçên din 
ên Kurdistanê de. 

Bi nerîna me di şert û mercên niha de, 
hebûna pêwendî û têkiliyên taktîkî ên 
her partiyek xebatkar ên Kurdistanê 
bi dewletên dagîrker re, heta qasekê 
rêpêdayî ye ku ser hesaba dijberî û 
zerera tevgera wî perçeya Kurdistanê 
xilas nebe, lê dema ku ew têkilî bibe 
sedema zerer gehandin û valakima 
stratejî û xebata partî û saziyên wê 
parça Kurdistanê ji nasname û ce- 
whera netewî a xwe, hingê ew têkilî 
ne di xizmeta gelê kurd û yekîtiya 
netewî de ye û kêm û zêde dujmin û 
neyar ji wî karê wusa mifahê distînin. 

Bi baweriya me bi dirêjahiya dîrokê 



tu car wekî niha gelê kurd li her 
perçeyek Kurdistanê de hişyar nebûye 
û tevgera rizgarîxwazî jî qasê niha 
peş neketî ye û derfetên herêmî û 
navnetewî ji bi qasê niha li qazanc û 
berjewendiya kurdan de nebûne, ku 
wusa ye ger em bi yekîtî û zanabûn 
ve hereket bikin, roj roja kurdan e û 
serkevtin nêzîk e. 

Bijî kurd, serkeve xebata rizgarix- 
weziya Kurdistanê 

Hizba Demokrat a Kurdistana 
îranê 

Sekreterê Giştî 
Mistefa Hicrî 
14/02/2017 


Kongireya Neteweyên îrana Federal derheq koça dawiyê ya Ebdulriza Kerîmî peyamek weşand 


K ongireya Neteweyên îrana Federal bi weşandina pey- 
amekê, seba koça dawiyê ya Ebdulriza Kerîmî sersaxî 
gote PDKÎ. 

Di beşeke vê peyamê de hatiye: “Mixabin em hatin agehdarki- 
rin, ku kadrê jêhatî ê PDKÎ Ebdulriz Kerîmî hevalê xebatkar 
û nevest û yek ji endamên pêşîn ên pêwendiya bi opozisyona 
Kongireya Neteweyên îrana Federal re, ji nav me çû. Wî hevalê 
xebatkar gellek salên temenê xwe ê pirr buha di riya azadî û 
wekhevî û xebata li dijî cudahiya olî-zimanî a Komara îslamiya 
îranê, û bidestveanîna mafên jidestçûyî ê hemû neteweyên 
îranê, bi taybetî neteweya Kurd, di Kurdistana îranê de derbaz 
kir”. 

Di dawiyê de jî hatiye: “Em endamên Kongireya Neteweyên 
îrana Federal li ser vê baweriyê ne, ku yekîtiya piratîk ya xebat- 
karan, û hevbendiya zêdetir ji berê ya neteweyên îrana federal, 
tenê garantiya serkevtinê, û gihîştina bi mafên jidestçûyî ê 
neteweyan, di îraneke azad, wekhev, û sekolar û federal de ye”. 

Hêjayî basê ye ku gellek kesayetiyan û partî û rêkxirawên Kurd- 
istanî û Îranî jî, seba koça dawiyê ya hevalê xebatkar Ebdulriza 
Kerîmî peyamên sersaxiyê belav kirin, û koça dawiya navbirî 
wekî xisarekê ji bo tevgera azadîxwaziyê dane zanîn. 

Deftera Siyasî ya PDKÎ seba koça 
dawiyê ya Ebdulriza Kerîmî, 
xebatkarê dêrîn û sîmayê naskirî 
yê Hizba Demokrat a Kurdistana 
îranê, daxûyaniyek belav kir. 

Eva deqa daxûyaniyê ye: 

Mixabin em radigehînin ku roja 
Duşemî berwarê 25’ê Rêbendana 
sala 1395’an a Rojî, hemberî 13’ê 
Şubata 2017’an a Zayînî, hevrêyê 
hêja Ebdulriza Kerîmî xebatkarê 
dêrîn û kadrê binavûdeng yê PDKÎ, 
piştî nesaxiyeke dirêjmideh, li herêma 
“Badin Badin” a ser bi “Haydêlbêrg” 
a welatê Almaniyayê koça dawiyê kir, 
û malavayî ji heval û xizm û dostên 
xwe kir, û xebata di pêxema azadî û 
rizgariya netewa Kurd de bo heval û 
hevçeperên xwe bi cih hêla. 

Hevalê hêja Ebdulriza Kerîmî kurê 
“Mihemed Elî” jidayîkbûyê sala 
1320’an a Rojî li bajarê Kirmaşanê 
bû, û xwendina despêkî û navendî 
û qonaxa dîplomê li li Kirmaşanê 
bidawî tîne, û piştre, bona domandina 
xwendinê diçe bajarê îsfehanê û di 
beşa “Dîrok”ê de lîsansê werdigire, û 
karê mamostayiyê li bajarê Merîwanê 
dest pê dike, û li kêleka karê mamo- 
stayiyê roleke berçav û baş di bêtir 
rohnkirina bîrûraya giştî û nasyar û 
aşnakirina xelkê digel maf û azadiyên 
xwe û xebata li dijî rejîma Paşatiyê de 


dilîze, û bi eşkere tevlî kar û çalaki- 
yên siyasî dibe. 

Ebdulriza Kerîmî di despêkê de xe- 
bata xwe di refên Rêkxistina Çirîkên 
Fedayî ên îranê de dest pê dike, û 
piştî veqetiyan û înş’aba di vê rêkx- 
istinê de, berpirsatiya taya Kurdistanî 
ya beşa “Eqeliyet” a vê rêkxistinê 
digire stûyê xwe, û her di wê demê 
de bona vegeşandina hesta netewî a 
Kurdan roleke berçav dilîze. 

Piştre di sala 1360’î (1981) de, tevlî 
refên xebatkarên PDKÎ dibe, û di 
asata Endamê Heyeta Îcrayî ya komî- 
teya Hizbê li herêmên Hewraman û 
Ciwanroyê berpirsatiyê digire stûyê 
xwe, û piştre weke yek ji damez- 
rênerên komîteya hizbê li “Dalaho”yê 
roleke berçav dilîze. 

Bi sedema vî kar û tekoşîna bibawer 
ya heval Ebdulriza Kerîmî bû, ku 
sala 1379'an navbirî wekî rawêjkarê 
Komîteya Navendî hate hilbijartin. 
Heval Ebdulriza Kerîmî bi sedema 
rewşa nebaş ya tendurustiyê li ser 
îzna PDKÎ li derveyî welat, û li 
Almanyayê de jiyan û tekoşîna 
xwe domand, û wekî nûnerê beşa 
Pêwendiyan a PDKÎ û şêvirmendê 
sekreterê giştî derheq karûbarê opozi- 
syona Îranî erkên xwe domandin, û 
di piraniya kom û civînên opozisyona 
Îranî de beşdar, û li ser siyaset û 
helwestên PDKÎ pêdagir bû. 


Cuda ji vê yekê jî, Ebdulriza Kerîmî 
di biyavê karê ragehandinê de, û bi 
taybetî di pirogramên TISHK TV de, 
bi zaravayê Kurdî ya Kelhurî û bi 
zimanê Farsî çavkaniya xizmeteke 
berçav bû. 

Heval Ebdulriza Kerîmî xortê mal- 
bateke têkoşer û navdar ê Kirmaşanê 
bû ku di serdema meşrûtiyetê de, bav 
û mamên wî, roleke bibandor he- 
bûn, lewra jî heval Ebdulriza serbarê 
hemû têkoşerî û çalakiyên xwe ên 
siyasî, wekî kesayetiyeke naskirî ê 
malbateke navdar a Kirmaşanî, û 
dirêjîpêderê rêbaza siyasî ya vê mal- 
batê di Kirmaşanê de dihate dîtin. 

Koça dawiyê ya hevalê têkoşer Kak 
Ebdulriza Kerîmî naskirî bi “Kak 
Ebo” bo hemû têkoşerên PDKÎ 
cihê mixabinî û xembariyeke mezin, 
û ji bo tevgera demokrasîxwazî û 


mafxwaziya neteweyên îranê bi giştî 
û tevgera Kurd bi taybetî xisareke 
mezin bû. 

Deftera Siyasî ya PDKÎ tevî xembar- 
bûna seba jidestçûna vî hevalê têkoşer 
ê PDKÎ û neteweya me, sersaxiyê 
dibêje hemû heval û hevçeper, û 
malbata welatparêz ya Kak Ebdulriza 
Kerîmî û xelkê derdora Kirmaşanê, û 
xwe di xema hemû aliyekî de beşdar 
dizane. 

Hezaran silav li riha pak ya Kak 
Ebdulriza Kerîmî û hemû şehîdên 
Kurdistanê, û rê û rêbaza wan ya 
azadîxwazane pirr rêvîng be. 

PDKÎ 

Deftera Siyasî 

13.02.2017 

25.11.1395 


Peyama hevxemiya mamostayên xwendingehên Kirmaşanê derheq bi koça dawiyê ya Ebdulreza Kerîmî 


Mamostayên xwendingehên 
Kirmaşanê derheq bi koça daviyê 
ya Ebdullreza Kerîmî tekoşerê 
mêjîn yê PDKÎ peyameke hevxemi- 
yê belav kirine. 

Deqa peyamê wiha ye: 

Peyama hevxemiya mamostayên 
xwendingehên Kirmaşanê derheq bi 
koça davî ya hevkar û xebatkarê rêya 
azadiya Kurdistanê 

Mixabin em radigihînin ku roja 
Duşemiyê 25’ê Rêbendana 1395’an 
(13.02.2017) Ebdulreza Kerîmî 
naskirî bi “Kak Ebo” mamostayê 
mêjîn yê xwendingehên bajarê 
Merîwanê û tekoşerê mêjîn yê PDKÎ, 
di bajarê Haydilbêrg a welatê Alman, 
bo hertim malavayî ji hevsengerên 
xwe kir. 

Hevkar û têkoşer mamosta Ebdulreza 


Kerîmî sala 1320’an di malbateke 
naskirî di Kirmaşanê de ji dayîk bûye, 
xwendina seretayî û paşnavendî (de- 
bîristan) di wî bajarî de xilas kiribû, û 
bo dirêjiya xwendina asta zanîngehê 
çû bajarê “îsfehanê” û di vê derê de 
karî bawemameya lîsansê di beşa 
dîrokê de bi dest bîne, û piştre di 
bajarê Merîwanê de mijûlî dersgotinê 
bûye. 

Destpêkê tekoşîna xwe di rêza rêxis- 
tina Çirîkên Fedayî ên Xelkê îranê, 
dest pê kir, û piştî veqetiyana ji vê 
rêxistinê, berpisyetiya çiqa Kurdis- 
tanê a “beşa eqeliyet” ya wê rêxistinê 
girte stûyê xwe, û her di vê demê de 
jî, bo vegeşandina hesta neteweyî a 
Kurd roleke berçav list. 

Di encam de, di sala 1361’an hate 
nav refên tekoşerên PDKÎ û di asta 
endametiya ”Heyeta Îcrayî” a komî- 
teya PDKÎ di navçeyên “Hewreman” 
û “Ciwanro” erk girtbû stûyê xwe, 


û piştre weke yek ji damezrînerên 
komîteya PDKÎ di “Dalahu” de roleke 
berçav list. 

Bi sebeba wî kar û tekoşîna bibawer 
ya hewrê Ebdulreza Kerîmî sala 
1379’an weke endam û rawêjkarê 
Komîteya Navendî hate hilbijartin. 
Hevrê Ebdulreza Kerîmî bi sebeba 
nexweşiyê, bi destûra PDKÎ di der- 
veyî welat, û di Almaniyayê de jiyan 
û tekoşîna xwe weke nûnerê pêvendi- 
yên PDKÎ û rawêjkarê sekreterê giştî 
di pêvendî digel karûbarê opozîsyona 
îranê, dirêjî bi cîbicîkirina erkên xwe 
dida. 

Em wek mamostayên Kirmaşanê 
hevxemiya xwe digel malbata navbirî, 
xizm û kesûkar û hevsengerên wî, 
di nav PDKÎ de, û xelkê tekoşer yê 
Kirmaşanê, di vê baweriyê de ne, 
tenê rêya rizgariya neteweya me, 
hilweşandina rejîma îranê ye. 

Hindek ji mamostayên xwendingehên 
Kirmaşanê 

Bo gelekî weke gelê Kurd ku dîroka 
jînosayd û kîmyabarana wî di ser- 
demên nû de, ne dûr e, di encama 
hewl û xebat û tekoşîna xwe de 
gehîştibe qonaxek ji xebatê ku, êdî 
nêzîk bibe ji biryardana li ser çar- 
enivîsa xwe û avakirina dewletake 
serbixwe, ku berî her tiştî rêgiriyê 
bike ji jînosaydeke din û piştre ban- 
dorê bixe ser hemû aliyên civakî û 
aborî û siyasî ên xwe, ne tenê bo niha, 
belkî bo sedsala di pêşiya xwe de jî, 
wê berdewam be. 

Hekî bêt û di vê qonaxa nazik de 
Kurd dersê ji dîroka xwe negire û 
bi dîtingehek zelal ji pêşeroja xwe 
nenêre, eva egera ducarîbûna hemû 
rojên reş ên ku di sedsala derbazbûyî 
de biserê gelê Kurd hatin, di holê 
de ye, û berevajî jî dikare sedsala 
di pêşerojê de bi awayekî bo xwe 
ava bike ku, berî her tiştî keramet û 
azadiya xwe bidest bixe, û piştre di 
cihê şer û xwegorîkirin a bo nîştimana 
xwe wate Kurdistanê, biyavên weke 
pêşkevtinên aborî û civakî bike erkê 
xwe yê sereke. 

Lê hekî em li rewşa niha ya Kurd- 
istana Başûr binêrin, bi zelalî xûya 
dike ku, Herêma Kurdistanê xwediy 
hikûmetekî yasayî ye ku, hukimraniya 
Kurdistanê dike û xwediyê leşkirek 
mezin e ku dikare berevaniyê ji 
nîştimana xwe bike, û herweha xwed- 
iyê aboriyekî ye ku dikare bixwe û 
xweser girêbestên aborî digel cîhana 
derve girê bide, û herweha xwediyê 
têkiliyên dîplomasî ye ku pêgeha tay- 
bet bi xwe heye li bal welatên xwedî 
hêz ên herêmî û cîhanî, û gellek 
mijarên din ku beşek in ji hewcehi- 
yên her dewletekî xweser. Diyar e 
ku mirov dikare liser kowalitiya wan 
fakterên ku me bas jê kirin bisekinin, 
ka gelo çi qas pêşkevtî ne û di asta 
hewce de ne an ne, lê eva ku cihê 
gomanê têde nemaye eva ye ku, hemû 
fakterên hewce, berhev in. 

Lewra di vîr de pirsyarek derdikeve 
holê, gelo astengên ser rêya ragehan- 
dina serbixweyîya Herêma Kurdistanê 
çi ne, ku serbarê hemû wan fakterên 
ku me bas jê kir, heyanî niha nekariye 


ku xweseriya xwe rabigehîne? Jiber 
ku bi şirovekirin û çareseriya wan 
astengan dikarin pêngavan avêjin, 
bitaybetî ku niha ev derfeta dîrokî bo 
gelê Kurd hatiye pêş. 

Yekemîn astenga ser rêya xweseriya 
Kurdistanê vedigere bo deshilat- 
dariya wan çend salên derbazbûyî 
ya Hikûmeta Herêma Kurdistanê, 
ku nekariye siyasetekî perwerdeyî 
û ragehandinî bimeşîne bona bilin- 
dragirtina hêma û sîmbolên netewî 
û hesta welatparêziyê di nava xelkê 
de û bitaybetî nifşa nû de. Rast e ku 
tu amar anku rapirsiyek di vê der- 
heqê de nehatiye kirin, lê serbarê 
ev dîroka pir ji xwîn ya gelê Kurd, 
deshilatdariya Kurd nekariye ku di 
wan çend salan de, pirsên netewî bike 
ewlewiyeta yekem a xelkê xwe, belkî 
xweşbijîviya xelkê mijara sereke 
û girîng bal xelkê û deshilatdariya 
Kurd bûye. Ez di vir de lehengiya 
pêşmerge û berevaniya pêşmerge 
gellek bi başî dibînin ku take sedem e 
ku nehiştiye gelê Kurd paşve here, lê 
bi baweriya min belgeya herî sereke 
bo selmandina vê astengê eva ye ku, 
Çima dema em di bin destê serkut- 
ker yê rejîma Be’is de bûn, bi dehan 
meşên nerazîbûnê bona bidestxistina 
maf a azadiyan li Kurdistanê hatine 
rêkxistin, lê di wan çend salên dawiyê 
de ku xelkê Kurdistanê bi tewahî 
di nava azadiyê de dijîn, nekarîne 
ku meşekî liser bingeha daxwaza 
serxwebûnê pêk bînin? Jiber ku ez ev 
hesta welatparêziyê bi wî qasî bihêz 
nabînin ku mijara han bike ewlewiy- 
eta yekemîn a xelkê. 

Astenga Duyemîn nebûna pilan û 
bemameyekî hevpar e di nava hêz û 
aliyên siyasî de li Kurdistana Başûr. 
Wate bona mijarekî weha girîng 
hewce ye ku bemameyekî poxt ji 
aliyê hemû hêz û aliyan ve bête 
darêtin û bi hevahengiya digel hevdu, 
ber bi pêşve bibin. Eva ku hewce 
ye niha nahê dîtin, û tenanet bîr û 
boçûnên cuda ji hevdu li dor çavanî û 
dema ragehandina serxwebûnê hene 
û tenanet asteng û rikeberiyên siyasî 
jî têkel bi vê mijara nîştimanî hatine 
kirin, û eva jî bandorekî nerênî xistiye 
ser kurdistanê. Hêz û aliyên siyasî 
ên Kurdistana Başûr dikarin ku di 
qada siyaseta hundir xwe de gellek bi 
ciyawazî li mijaran binêrin û tenanet 
hewla vê bidin ku hikûmet û deshi- 
latê bigirin destê xwe, lê nabe ku ev 
nakokî û cudahiya bîr û boçûnan di 
mijarên nîştimanî de rengvedan hebe, 
bi awayekî ku li Bexdayê siyasetên li 
dijî hevdû bimeşînin. 


Astenga Sêhemîn mirov dikare 
îşaretê bi jê’opolitîka Kurdistanê 
bike û ev parvebûna ku di çend salên 
derbazbûyî de bi ser Kurdistanê de 
hat, rewşek weha pêk aniye ku, her 
biryarek ku li dor xweseriya Kurdis- 
tanê bê dayîn, rasterast û nerasterast 
girêdayî bi hemû welatên herêmê û 
tenanet zilhêzên cîhanî jî hebe. Eva bi 
vê wateyê nahê ku razîbûna welatên 
cîran û herêmê û tenanet xwedîhêzên 
cîhanê bibe mijara sereke û kilîla 
serxwebûnê, belkî gerek gotina 
Yekem û dawiyê ji aliyê xelkê Kurd- 
istanê ve bê kirin, lê hevdem digel vê 
yekê, bandor û karîgeriya hemûyan 
liber çav bê girtin. 

Di vir de em dibînin ku bi çêkirina 
têkiliyên gellek baş digel Turkiyê û 
vekirina deriyê aborî û rêya gehîştina 
bi avên azad, heya rêjeyek berçav 
alîkar bûye bo mijara serbixweyîya 
Kurdistanê, jiber ku di siyasetên Ko- 
mara Îslamî ya îranê de Kurdistanekî 
azad cih nagire, jiber ku bi hemû 
awayekî li dijî berjewendiyên qirêj 
ên Komara Îslamî ye. Heyamek berî 
niha “Sefewî” yê şêvirmendê leşkirî 
yê Elî Xamineyî ku fermandeyê berê 
yê Sipaha Pasdaran bû ragehand ku, 
“Hekî bê û Barzanî serxwebûnê îlan 
bike, Kurdistan wê digel astengên 
micit berbirû be, jiber ku Kurdistana 
hatiye dorpêçkirin, wate hêzên dost 
ên me dikarin rêgiriyê bikin ji têkiliya 
Herêma Kurdistanê bi cîhana derve”. 

Hekî em li xerîteya Herêma Kurd- 
istanê binêrin, xûya dike ku beşek 
berçav ji vê beşa Kurdistanê digel 
Kurdistana Rojhilat hevsînor e ku ji 
aliyê îranê ve hatiye dagîrkirin, beşek 
din di bin deshilatdariya îraqê de ye 
û Heşda Şe’bî jê hatiye cihgîrkiirn 
ku tu ferq û cudahiyek digel Sipaha 
Pasdaran nihe, beşek din hevsînor e 
digel Kurdistana Bakûr û Kurdistana 
Rojava ku di bin bandora hêzên PKK 
û Êzidiyan de ye û dostatiya nêzîk 
digel Heşda Şe’bî û îranê dikin, wate 
rejîma Îslamî ya îranê dixwaze ji vê 
rêyê ve rêgir be ji ragehandina serbix- 
weyî ya Herêma Kurdistanê. Pêdiçe 
ku gellek hêz û aliyên weke Erebistan 
û Ordon û welatên din ên herêmê 
rêgir nebin li hemberî ragehandina 
serbixweyî ya Herêma Kurdistanê, lê 
nikarin ku hemû hewlên xwe jî bona 
piştevaniya Herêma Kurdistanê bixin 
gerr, lewra jê’opolitîk bi başî alîkari- 
ya Kurdistanê nake di ragehandina 
serxwebûnê de. 

Astenga din nebûna siyasetekî zelal 


ji aliyê welatên xwedîhêz ên weke 
Amerîka û dewleta Obama bû, jiber 
ku siyaseta Barak Obama bû sedema 
têkçû û alozbûna herêmê û rê bona 
destêwerdanên zêdetir xweş kir, û 
eva jî bûye sedem ku balansa hêzan 
li herêmê bi tewhî têk here, û eva jî 
bandor xiste ser hemû hevkêşeyên 
siyasî, lewra gelek bi hestyarî digel 
wan pirsan berbirû dibin, ev jî li 
benda kiryarên Herêma Kurdistanê 
bi xwe ne, jiber ku her weke çendîn 
caran Mesûd Barzanî ragehand ku, 
ew nabine rêgir û pê diçe ku alîkar jî 
bin, lê gerek pêngava Yekemîn ji aliyê 
Kurdistanê ve bête avêtin. Niha jî bi 
hatineserkar a Donald Trump û liber- 
çavgirtina siyaset û gotara Amerîkayê 
di serdemê nû de, gerek çavnihêriya 
hemû tiştekî bikin, jiber ku liser esasa 
wan dijatiyên zelal û eşkere ku Don- 
ald Trump digel rejîma îranê dike, 
piştevaniya zêdetir ji dewleta Obama 
bo Kurdistanê, tê texmînkirin. 

Di nava wan hemû astengan de take 
hêza siyasî a Kurdistanî li derveyî 
Herêma Kurdistnê, ku xizmet bi serx- 
webûna Herêma Kurdistanê kiribe, 
Hizba Demokrata Kurdistana îranê 
ye, ew jî bi destpêkirina qonaxekî 
nû ji xebatê li jêr navê “Rasan”ê ye, 
ku serbarê guherînkariyên berçav di 
tevgera siyasî a Kurd li Kurdistana 
Rojhilatê de, bûye karteke zext û 
gîwaşê li ser rejîma Îslamî ya îranê û 
dijatiya serxwebûna Herêma Kurdis- 
tanê dike. Lewra gerek eva girîng bê 
nirxandin. 

Serbarê wan hemû astengan, gelê 
Kurd bona gehîştina bi xweseriyê, 
tenê hewcehî bi çareseriya astenga 
Yekemîn û Duyemîn heye, jiber 
ku têkiliyên wan bi hundir Herêma 
Kurdistanê ve heye, wate çêkirina 
îradeyê bona biryardana li ser kareke 
mezin, û hekî îrade hebe hemû 
astengên din wê bêne pûçkirin, bê gu- 
man biryarekî weha li herêmeke weha 
hêsan nine, lê bi dirêjahiya dîrokê eva 
hatiye îsbatkirin ku, tu hêzek nikare 
pêşiyê ji îradeya gelekî bigire, lewra 
cudakirina pirsa xweseriyê ji nako- 
kiyên din ên hundir Kurdistanê, dibe 
sedema sereke ya rakirina yek bi yek 
a wan astengan. 

Bêguman dibe di vir de amaje bi vê 
derfetê bê kirin ku bo serxwebûna 
Kurdistanê derketiye holê, ku piştî 
Lozan û Saykspîkoyê, û piştî derba- 
zbûna sed salan, taze derfetek weha 
hatiye pêşiya gelê Kurd, lewra gerek 
nehê jidestdan, bitaybetî niha ku 
piraniya astengên ser rêya xweseriyê, î 
navxweyî ne, ne derekî. 

Hejmar (296) 


Agirî 


S « A 

iyasi 


Adem Gewerî: 

Di Rojhilata Kurdistanê de, di van dawiyane de, nûçeya şer û 
şehîdbûnan me bihîst. Di vir de ez serê rêz û hurmetê di hemberî şehîdbûna wan de 

ditewînim Befa c , a «, 



H: Selîm Zencîrî 

Pirs: Cuda ji siyaseta serkut û zulm 
û zordariyên dewleta Tirkiyê, wekî 
aliyekî kêşeyê, hûn wekî Kurdek 
û parlemanterekî HDP'ê şaşiyên 
aliyê Kurd û bi taybetî HDP'ê di 
çi de dibînin, di vê heyamê de, bi 
baweriya we, we dikarî çi bikin ku 
bikarin pêşiya wan aloziyan bigrin, 
lê we nekiriye? 

Bersiv: Li ser hemû siyasiyan û 
parlemanterekê ferz e ku hisaba kar û 
siyaseta piratîkê bide gelê xwe, lewra 
em kêfxweş in, ji wan rexneyên ku 
gel li me dike, lê kêşeya Kurd û se- 
pandina şer û aloziyê li Bakur venag- 
ere ser kêmasî yan şaşiyên me, belku 
vedigere ser hişmendiya dewletê. 

Jiber ku dewleta Tirkiyê jî wekî 
hemû dewletên dagîrkar di hemberî 
gelê Kurd de, siyaseta înkarê bi rê ve 
dibe, û naxwaze ku gelê Kurd bigîje 
azadiyê, û li ser xaka xwe bibe xwedî 
statû, û nasnameyekê. Mixabin Kurd 
di warê siyasî, çandî, aborî û civakî 
de di rewşeke gellek xirap de ye, û di 
rewşeke weha de em jî nikarin, siya- 
seteke azad û demokratîk pêş bixin û 
bersivder bin, lewra di gellek aliyan 
de, em jî wekî HDP dikevin nav ten- 
gasiyan de, û em nikarin bersivderê 
wan hemû kêşe û aloziyan bibin. 

Nexweştir ji hemiyê jî, ew e ku em 
nikarin gelê xwe di hemberî wan 
hemû zulm û zordariyan de biparêzin 
û bergiryê ji wan bikin. Lewra rexne 
li ser me heye, û gazinde lî me hene, 
û me jî hajê heye, lê bona vê ku 
em bikarin siyaseteke baş peyrew 
bikin, dibe destpêkê de, em hewlê bo 
rizgariya gelê xwe ji vê bindestiyê bi- 
din, û wan azad bikin, û çareseriyeke 
aştiyane bibînin. Piştre bi peyrewki- 
rina siyaseteke çend dengî û çend 
rengî, em bikarin bi hev re bersivderê 
wan hemû kêmasî û aloziyan bin. 

Pirs: Hekî HDP'ê beşdarî di 
hikûmeta AKP de kiriba, gelo te 
jêve ye, wê ew rewşa nebaş ji bo 
HDP'ê hatiba pêş? 

Bersiv: Belê her digihîşte wê rewşê, 
jiber ku îmkan nebû ku HDP bikarîba 
di vê hikûmeta hevbeş ya AKP'ê de 
cih bigre û dewamê bîne. 


Lewra bo agehdariya we, AKP jî ew 
yek nedixwast, û bi dil ew yek nedix- 
wast ku hevalbendiya wê bi Kurd re 
hebe. Lê xwezî HDP'ê jî pêşniyara 
beşdarîkirina di hikûmetê de ret 
nekiriba. Ez jî wekî we, wê helwetsa 
HDP'ê rexne dikim, û bi baweriya 
min mumkin nebû ku AKP wê heval- 
bendiyê digel îradeya gelê Kurd pêk 
bîne, heya hekî HDP'ê qebûl jî kiriba, 
çend roj û mehan zêdetir dewam 
nedikir, û AKP'ê wê ew hevpeymanî 
têk bidaba, jiber ku Erdoxan, pêwîstî 
bi vê hebû ku yek alî bibe deshilatdar. 
Bo gihşîtina bi vê armancê jî, êrîş kire 
ser gelê Kurd û navçeyên wê. 

Lê ji aliyekî din ve, ew îmakn hebû 
ku hereketa gelê Kurd bersiva vî şerî 
nede, û bi îradeya xwe pêşiya vê 
siyaset û kosepta Erdoxan bigirtiba, 
û wê demê HDP jî nedikete nava 
tengasiyeke bi vî awayî de, û me jî wê 
bikarîba di hilbijartina Lê Mijdarê de, 
ku bi rê ve çû, zêdetir ji dengên xwe, 
me deng bi dest xistiban, û bersiveke 
baş daba vê konsepta şerê AKP û 
Erdoxan, lê sed heyf û mixabin, ku 
me nekarî pêşiya vî şerî bigrin, û ew 
yek jî cihê rexneyê ye, jiber ku hekî 
me bikarîba pêşiya şer bigrin, me wê 
îmkana têkdana vê pilana Erdoxan û 
AKP hebûya. 

Pirs: Hevserok û gellek ji par- 
lemantarên HDP'ê hatine girtin 
û çavdêriyeke tund xistine ser we, 
gelo pilan û piropjeya we, wê çi be? 

Bersiv: Emê siyaseta xwe bidomînin, 


ku li ser bingeha siyaseteke sivîl û 
demokratîk hatiye avakirin, û em 
kêmekê jî ji xwestekên xwe paşve 
venagerin. 

Çiqas ji me bigrin û zîndanî jî bikin, ji 
hêza me kêm nabe, û emê her serkev- 
in. Helbet ew yek hunera HDP'ê nine, 
belku îradeya gelê Kurd e ku hişyar 
bûye, û xwedîtiya maf û azadiyên 
xwe dike, û hekî pêwîst bike, wê canê 
xwe jî li ser danê, da ku hebûna xwe 
biselimîne. 

Ez xatircem im ku emê serkevin, 
lê bi raya min rewş wê hêla jî di- 
jwartir bibe, û êdî Tirkiye gihandine 
nuqteyekê, ku derfeta xebata sivîl-de- 
mokratîk li jêr hukmê AKP û Erdoxan 
de nemaye, û ez hêvîdar im, ku em 
neçar nebin, ku riyên din bo xebatê 
bigrin pêşiya xwe. 

Pirs: Çi riyekê hûnê bigrin pêşiya 
xwe? 

Bersiv: Riyên aştiyane û sivîl gellek 
in, lê renge encama wê girtin û dest- 
biserkirin be, renge em neçar bin ku 
bi awayê jêrzemînî û veşartî xebata 
xwe bidomînin, û riyên din jî hene ku 
naxwazim bi hêsanî navê wê bînim, û 
dizanim ku bi dehan sal e li Kurdistan 
û çiyayên Kurdistanê şer û berxwe- 
daneke çekdarî heye, û hekî sîste- 
meke dîktatorî çê bû, gelê Kurd jî bê 
altimatîv nine, û nabe, û bona vê ku 
hebûn û îradeya xwe bide qebûlkirin, 
û mafên xwe jî desteber bike, amade 
ye ku canê xwe jî gorî bike. 


Pirs: Bi vê siyasetê AKP 
dikare ku Tirkiyê big- 
ehîne aramiyê? 

Bersiv: Ne, Ez 
pêşdaweriyê nakim, lê 
hekî şeytan û neyar jî 
bibe sedema xêr û xweşî 
û aramî û çareseriyê 
bo Tirkiyê, em wekî 
Kurd, emê qebûl bikin, 
û hekî AKP jî bikare 
bibe sedema çareseriyê, 
yekem car ez bixwe, ezê 
piştevaniyê jê bikim, û 
ezê daxwaza lêborînê 
jî bikim, lê hişmendiya 
AKP û Erdoxanê pawa- 
nxwaz û înkarker, hilgirê 
vê nine, ku bikare sîste- 
meke demokratîk berhem 
bîne, û Tirkiyê bigehîne 

aramiyê. 

Pirs: Wekî dawî pirs, her yek ji 
parçeyên Kurdistanê bi awayekî 
di nava tekoşînê de ne, li Rojhilata 
Kurdistanê jî rûpeleke nû ji xebatê, 
bi nave RASAN'ê hatiye hildan, ez 
hez dikim, bizanim ku hûn li Bakur 
çawa li vê xebatê dinêrin? 

Bersiv: Belê em agehdarî xebat û 
tekoşîna hemû perçeyên Kurdistanê 
ne, di pêxema bidestxistina maf û 
azadiya gelê xwe de, û bi çavê rêz 
û hurmetê ve, em li wê xebata wan 
dinêrin. Lê bi baş nizanim ku di cihê 
wan de biryarê bidim ku bila ew çi 
şêwazeke xebatê bi kar bînin. Bi tay- 
betî di Rojhilata Kurdistanê de, di van 
dawiyane de, nûçeya şer û şehîdbûnan 
me bihîst. Di vir de ez serê rêz û 
hurmetê di hemberî şehîdbûna wan de 
ditewînim û şehîdbûnê li wan pîroz 
dikim. 

Lê hekî îmkan hebe ku bi awayekî 
aştiyane li Rojhilat bikarin mafê 
xwe bi dest bixin, gellek baştir e ji 
vî şerê ku niha li Bakur de derbaz 
dibe. Herçend ku eva dagîrkar in ku 
bi hişmendiya dîktatoriyê, û pawanx- 
waziyê, şêweya xebat û berxwedanê 
bi ser me de disepînin, îran jî amade 
nine, ku kêşeya Kurd çareser bike, 
lewra ez rêz ji tekoşîna Rojhilat û par- 
çeyên din digrim, û hêviya serkevtinê 
ji wan re dixwazim, û dibêjme wan ku 
dilê me bi we re ye. 

Nerîna 

Lîderan 



Noceyfî: “Hinek hêzên Şî'e 
dixwazin ku êrîşî ser Herê- 
ma Kurdistanê bikin”. 



Trump: “Divê Rohanî 
hişyar be”. 



Rûhanî: “Yê ku gefan li me 
bixwe, wê poşman be”. 



Xamineyî: “Aştiya millî tu 
wateya wê nine ”. 


Kongireya Neteweyên îrana Federal piştevaniya xwe ji meşên nerazîbûnê ên 

Herêma Erebistana îranê ragehand 

___ J 


K ongireya Neteweyên îrana 
Federal bi weşandina pey- 
amekê daxwazê ji hevwelatiyên 
Ereb ên Ehwazî dike ku bi doman- 
dina meşên nerazîbûnê bi awayekî 
aram û medenî û organîzekirî riya 
hawarbirina rejîmê bo tundûtîjiyê 
bigrin. 


Deqa vê daxuyaniyê ku ji bo 
malpera Kurdistanmedia hatiye 
şandin bi vî awayî ye: 


Daxûyaniya Kongireya Neteweyên 
îrana Federal bo piştevaniya ji meşên 
nerazîbûnê ên herêma Erebistana 
îranê 


Kongireya Neteweyên îrana Federal 
tevî piştevaniya hemû alî ji meşên 
nerazîbûnê ên rewa û aştîxwazane 
di herêma Erebistana îranê de, 
piştgiriya tewaw ya xwe ji xelkê vê 
herêmî nîşan dide. Em di van rojên 
dawiyê de şahidê meşa nerazîbûnê 
ya cesûrane ya xelkê bajarên Ehwaz, 
Felahiye û Xelfiye li dijî siyasetên 
dijîgelî û ne mirovî û pirr ji ferq û 


cudahîdanîn ên deshilata paşvemayî 
ya Wilayeta Feqîh bûn. 

Ew meşên nerazîbûnê piştî kuştina 
ciwanekî bêguneh û birîndarkirina 
hejmareke din û piştî sepandina siya- 
setên dijîgeliyane, wekî hişikkirina 
çavkaniyên avê û veguhastina ava 
rûbaran bi taybetî rûbarê Karûn bo 
herêmên navendî ên îranê, û çêkirina 
çendîn bendavan bi awayê ne zanistî 
tenê bi armanca bidestveanîna da- 
hateke zaf bo şirketên Spaha Pasdaran 
û herwisa bizanebûn wemegirtina 
hevwelatiyên Ereb di îdareyan de, ku 
akinciyên xwecihî ên herêma Ehwazê 
ne, bû. Êdî niha tu riyek nemaye, 
ji bilî pêkanîna meşên berfireh ên 
medenî li dijî siyasetên vê rejîmê. 
Kongireya Neteweyên îrana Federal 
berpirsyarên siyasî ên welat û spa- 
hiyan berpirsyarê sereke ê kuştin, 
serkut, û bêparkirin û ziraran dizane, 
ku ew herêma pirr bereket bi wan 
re berbirû ye. Lewra Kongireya 
Neteweyên îrana Federal rejîmê 
berpirsyar dizane di hemberî her cure 
serederî û reftareke tund li dijî meşên 
aştîxwazane. 



Li ser vê bingehê, kongireya netew- 
eyên îrana federal bi awayekî cidî 
piştevaniyê dike ji hemû wan ser- 
hildanên ku di erdnîgariya siyasî 
ya îranê de rû didin, û vê yekê bi 
mafê wan yê yasayî dizane, û car- 
din piştevaniya xwe ji hevwelatiyên 
Herêma Ehwazê nîşan dide, û ji wan 
dixwaze ku bi domandina meşên 
nerazîbûnê bi awayekî aştîxwazane û 
organîzekirî rê li pêşiya hawarbirina 
rejîmê bo serkut û tundûtîjiyê bigrin. 

Serkeve tevgerên mafxwazane ên 
netewyeên îranê 

Kongireya Neteweyên îrana Fed- 
eral 

Şibata 2017’an 


Xamineyî û “Elem El-huda” bûne berdevkê gilî û gazindeyên xelkê 



D i demekê de ku hem dewleta 
Rûhanî û hem jî banda 
Xamineyî hemû sebebkarê wê 
rewşa xirap ya jiyana xelkê welat 
û asta bilind ya bêkarî û giraniyê 
ne, her yek ji wan dixwaze xwe 
bêtawan nîşan bide. 

Niha banda deshilatdar êdî xwe 
wekî opozisyona baskê Rûhanî nîşan 
dide, û seba asta bilind ya bêkarî û 
tewerom (helawisan, enfilasiyon) û 
giraniyê gilî û gazindeyan dike. 
Ayetullah “Elem El-huda” di vê 
derheqê de dibêje: “Tu li cem her kesî 
dirûnêyî, gilî û gazindeyan derheq 
rewşa xirap ya bijîva jiyanê dike. Ci- 
wanên xelkê bêkar in, û her tişt roj bi 
rojê girantir dibe. Hinek malbat hene 
ku heya nikarin hewcehiyên destpêkî 
ên jiyanê jî bi dest bixin”. 

Kazim Sidîqî pêşnimêjê Tehranê jî 
cuda ji vê ku bas ji giranî û bêkariyê 
û zêdebûna diyardeya îtiyadê kir, 
got: “Hinek kêşe û arîşeyên wisa di 
nav civaka îranê de hene, ku ez şerm 
dikim ji vê tirîbonê ve basê jî bikim”. 
Alîgirên banda Xamineyî hewl didin 
ku di rêkevtina navikî û pêwendiya bi 
welatên derve re, û derheq vê kirîza 
aborî tenê dewletê kêrnehatî nîşan 


bidin, lê bixwe xeynî vê yekê ku li 
jêr zexta tehrîman de, hewcehiya wan 
bi sazan û rêkevtina digel Rojavay- 
iyan hebû, bona azadkirina pereyên 
bilokekirî, û bikaranîna vî pereyî 
bo domandina siyasetên xwe yên 
zêdexwazane, û pirçekkirina girûpên 
terorîstî, lê berçav wisa nîşan didin, 
ku baskê Rûhanî bi tenê sebebkarê 
hemû kêşeyên di îranê de ye. 

Banda deshilatdar li aliyê xwarê bi 
her awayekî ku ji desta tê, meşên 
nerazîbûnê serkut dike, li aliyê serê jî 
hewl dide, poana ji dijberê xwe wate 
baskê Rûhanî bigre, û wan tawan- 
bar bike bi başnekirina rewşa jiyana 
xelkê. 

Ew banda deshilatdar ku bi riya 
dezgehên xwe yên leşkerî û ewlehiyê, 


û bi riya dezgeha Dadweriya xwe, 
hukmên giran ên wekî şelaqlêdana 
kedkaran, girtina çalakên pîşeyî, 
siyasî bêkarkirina neraziyan, azar û 
eziyte û îşkence û îdaman derkirine, 
û bi vî rengî xwastine ku her cure 
dengekî nerazîbûnê di gevriyê de 
bifetisînin, û dewlet jî di vê derheqê 
de bi qasî banda deshilatdar tawanbar 
e, lê niha hevdu twanbar dikin, bi 
pêrenegihîştina bi rewşa jiyana xelkê 
û zêdebûna hejmara bêkaran, û girani- 
yê û bi sedan kêşe û kêmasiyên din. 

Di rastî de ew siyaseta ku banda 
Xamineyî girtine pêşiya xwe, gellek ji 
vê yekê zelaltir e ku bikare rondikên 
berdengên (muxatebên) xwe jî bîne 
xwarê. 

r-^Leylî Mo’temêdîS 


V 


Sala 1992’an îtila’atê ez gazî kirim û gote min here û hevjînê xwe vegerîne, lê ez hatme nava 

PDKÎ, û venegeriyam, lê zarokên me li wir man”. 



D i dîroka Kurdan de gellek zulm 
û zordarî û girtin û kuştin û 
malwêranî û awareyî û îşkence berçav 
dikeve, lê eva ku dil û derûna mirov 
dişewitîne, eva ye ku dujminên gelê 
me destê xwe li jin û zarokan jî 
neparstine, bi vê wateyî ku çava jin di 
dîroka xebata rizgarîxwaziya Kurdan 
de mil bi milê mêran pişikdar bûne, ji 
girtin û awareyî û îşkence û bidarve- 
kirinê jî, bêpar nebûne. 

Lewra gellek jin û zarok hene ku seba 
pişikdariya di xebata netewî û tenanet 
seba pêkanîna jiyana hevjîniyê digel 
xebtkar û pêşmergeyan, digel girtîgeh 
û îşkence û tenanet bidarvekirinê jî 
berbirû bûne. 

Leylî Mo’temêdî yek ji wan şêre jinên 
welatparêz û Demokrat e ku, seba 
karên siyasî û teşkîlatî û xebata bona 
bidestxistina mafên xwe yên despêkî, 
tevî zarokê xwe yê çend heyvî, hey- 
amê 6 heyvan di hepsê de dimîne. 

Leylî Mo’temêdî keça “Ehmed” sala 
1968’an (1337) li gundê “Tengîwer” a 
ser bi bajarê Kamyaranê hatiye dinê. 

Leylî Mo’temêdî derheq bi jiyana 
xwe ya hevpar weha dibêje: “Min 
sala 1974’an a Zayînî (1353) li gundê 
Tengîwerê jiyana hevpar digel “Elî 
Eşref Mecîdî” ava kir û berhema ji- 


yana me 5 zarok in bi navên Behmen, 
Perwîn, Şehîn, berzan û Soma”. 

Leylî Mo’temêdî çavaniya nasiyariya 
xwe digel PDKÎ û tevgera azadîx- 
waziya Kurdistanê weha tîne ziman: 
“Sala 1979’an hevjînê min bûye 

pêşmergeyê 
Hizba De- 
mokrat, û 
hevdem bo 
cara yekemîn 
min berpirsek 
hizbê bi 
navê “Şapûr 
Fîrûzî” ku 
wî çaxî 
fermandeyê 
“Hêza 
Bêstûn” bû 
dît, û eva 
despêkek bû 
bona nasyar 
derketina 
min digel 
PDKÎ, lê sala 
paştir û di 
sala 1980’î de, 
min digel 4 kesên din şaneyek nepenî 
ava kir, û bi fermî em bûne endamê 
Hizbê, û min serbarê erkê giran yê 
xwedîkirina 4 zarokan, dest avêt 
karê teşkîlatî, bi awayekî ku “Reşad 
Husênî” kadrê hizbê traktên hizbî ji 
me re dianîn û me jî belav dikirin”. 

Leylî Mo’temêdî seba endametiya di 
Hizba Demokrat de carekê tê girtin û 
heyamê çend heyvan dikeve girtîgehê 
û serpêhatiya xwe weha ji Agiriyê re 
bas dike: “Berwarê 16’ê heyva Bane- 
mera sala 1362’an (1983) ez ji aliyê 
rejîmê ve hatme girtin, wî çaxî yek ji 
zarokên min bi navê “Berzan” ku 10 
heyvî bû digel min di girtîgehê de bû 
û 3 zarokên din di mala babê min de 
bûn. Ez û Berzan heyamê 6 heyvan bê 
“Milaqatî” man, Berzan şîr dixwar û 
tu şîr nebû bidimê, me tu kinc nebûn 
ku li xwe bikin, lewra ez neçar mam 
ku “Binkiras”ê xwe bidirînim û ji 
Berzan re bikim kiras, dema em dibi- 
rin hemamê, me kincên xwe dişuştin 
û cardin bi terî lixwe dikirin. 

Hevdem îşkenceya derûn ya me 
didan, ez gazî dikirim û digotne 
min, me hevjînê te weke “Kûçik” 
sikitandiye, an digotin heya hevjînê 
te venegere em te serbest bernadin, 
an ku zext û givaşa li ser min zêde 
dikirin, daxwaz ji min dikirin ku ez 
bêjme wan ku kî/ê ji hizbê re kar 




dike? bi giştî piştî 6 heyvan rojekî 
ji min re gotin ku hevjînê te hatiye 
kuştin û tu jî wê serbest bêyî berdan. 
Ez serbest berdam û min tu derek 
nas nedikir, heya xizmekî min ez nas 
kirim û birim mala xwe, şev direng bû 
û min nedikarî ez herim Tengîwerê, 
heya şev ji min bû spêde, ez nerazam, 
xelkê gundê me bihîstibûn ku ez ser- 
best hatime berdan, lewra spêdê hemû 
xelkê gund li nava gund de li benda 
min bûn bi 3 zarokên min ve, dema 
ez çûm digel pêşwaziya xelkê berbirû 
bûm û carek din çavên min bi zarokên 
min şa bû, lê eva ku ez pir dilgiran 
kirim rewşa xirab a kincên zarkên 
min bû, ez şev li mala babê xwe bûm 
û sibê vegeriyam mala xwe, dema 
daketim nava mal de min lê nêrî ku 
tu tiştek ku bi karê jiyanê bê, di mala 
me de nehêlane, Pasdaran hemû ji 
xwe re biribûn û “Neft” jî bi ser hemû 
tiştên xwarinê de rêjandibûn. Piştre 
berdewam dihatin pişta mala me û 
bona tirsndina me teqe dikirin, heya 
ku ez neçar mam ku mala xwe bibim 
Kamyaranê û bibim kirêçî,”. 

Leylî Mo’temêdî derheq bi çavaniya 
hatina bo nava refên PDKÎ de weha 
dibêje: “Sala 1992’an îtila’atê ez gazî 
kirim û gote min here û hevjînê xwe 
vegerîne, min wûsa danîbû ku ezê 
herim û zarokên xwe jî bibim, û êdî 
navegerim, lê rejîmê got gerek tu bi 
tenê herî, û zarokan nebî, ez hatim bal 
Elî Eşref li Bayîncan a Silêmaniyê 
û hevjînê min nehêla ku ez vegerim, 
lewra carek din ji zarokên xwe veqeti- 
yam, piştre jî me nekarî em zarokan 
bînin, jiber ku birayê hevjînê min 
“Zamin”ê zarokan bû”. 

Leylî Mo’temêdî rojên herî xweş û 
nexweş ên jiyana xwe weha tîne zi- 
man: “Ez her li bendê me ku careke 
din PDKÎ biser keve, û em vegerin 


Leylî Mo’temêdî: 

“Sala 1362 
(1983)’an, ez ji ali- 
yê rejîmê ve hatme 
girtin, wî çaxî yek 
ji zarokên min bi 
navê “Berzan” ku 
10 heyvî bû digel 
min di girtîgehê de 
bu, u şir ji tunebu 
ez bidim wî”. 


nava zarok û xizm û kes û karên xwe, 
lê roja herî nexweş a jiyana min roja 
şehîdketina Dr. Qasimlo bû ku min li 
Kamyaranê ji RDKÎ ve bihîst”. 

Leylî Mo’temêdî derheq bi jiyana 
siyasî ya xwe dibêje: “Serbarê wan 
hemû awareyî û derbiderî û dûriya 
ji zarok û kesên xwe, şanaziyê bi 
derbazbûya xwe dikim, ku di pêxem 
armancên gelê xwe de û di PDKÎ de 
min xebat bo gelê xwe û xizmet bi 
hevjînê xwe kiriye, lê daxwaza min ji 
partya min eva ye ku buhayek zêdetir 
bide wan jinan ku bi salan e di Hizbê 
de xizmeta tevgerê dikin”. 

Rewşa tendurustiya Qedriye Qadirî di girtîgehê de ne baş e 


G irtiya Kurd Qedriye Qadirî 
ku di zindana Yasûcê de ye, 
rewşa wê ya tendurustiyê ne baş e, 
û roj bi roj xiraptir dibe. 

Li gora rapora Navenda Demokrasî û 
Mafê Mirovan a Kurdistanê, girtiya 
siyasî ya Kurd Qedriye Qadirî serbarê 
vê ku pêketiyê nexweşiyên cur bi cur 
e, lê berpirsyarên girtîgehê wê naşînin 
nexweşxaneyê. 

Herçend pêştir navbirî du caran, bo 
nexweşxaneya derveyî girtîgehê 
hatiye veguhastin, lê her du caran 
jî navbirî bi destên kelepçekirî û bi 
çadirê, veguhastine nexweşxaneyê, û 
ew serederiya berpirsyarên girtîgehê 
bûye sedema bilinbûna dengê ner- 


izayetiya wê jina girtî. 

Dukturan daxwaz kirine ku navbirî têsta “CT SKAN”ê bide, lê 
bi hêceta xirabiya dezgeha “CT SKAN”ê heyanî niha ew têst 
nehatiye encamdayîn. Dema ku bavê wê koça dawiyê kir, mal- 
bata navbirî daxwaza îzindana bi wê ji berpirsyarên girtîgehê 
kirin, lê hem dozgerî û hem jî îdareya îtila'ata Urmiyê, bi 
hêceta emniyetîbûna dosiyeya wê, îzin nedane wê ku serdana 
malbata xwe bike. 

Navbirî di dawiya sala 2011'an, li bajarê Urmiyê de hate dest- 
biserkirin, û zêdetir ji du mehan di destbisergeha îtila'atê de 
hate ragirtin, û piştî heyamekê jî, bo benda jinan ya Girtîgeha 
Merkezî a Urmiyê hate veguhastin. 

Ew girtiya siyasî di dadgeha “înqilab” ya Urmiyê de, bi tawana 
alîkariya digel yek ji partiyên Kurdî, cezayê 10 sal girtinê bi ser 
de hate sepandin, û hukmê wî di dadgeha pêdeçûnê de bo heft 
salan girtin û dûrxistina bo girtîgeha Yasûcê hate kêmkirin. 



Serdozgerê giştî yê dewleta îranê: Rûdawa ku berî niha demekê bona kolberan hate pêş, 


sirûştî bû, xwedê wan efû bike 


S erdozgerê giştî yê dewleta 
îranê,daye zanîn ku ev kol- 
berane, ew kes in ku li ser sînoran 
jiyan dikin, û ji berê ve heyanî niha 
kelûpelan tînin û dibin, divê alîkarî 
bi wan kesna re bê kirin. Wî daye 
zanîn ku bûyera çend rojên der- 
bazbûyî, bona kolberan bûyereke 
xwezayî bû, û ez hêvîdar im xwedê 
wan, efû bike. 

Hêjayî basê ye ku, rêjeya bêkariyê 
di asta herî jor de ye,û ev kesên ku 
dewleta îranê wan kolber bi nav dike, 
piranî Kurd in, û bona bijîwa jiyana 
xwe neçar dimînin ku dest bi wî 
karî bikin, di heman demî de, gellek 
caran ev kolberene rastî girtin û zexta 
dewletê tên. 


Herwiha dewleta îranê wan kolberên ku bi zehmet û keda 
xwe bona jiyankirinê tekoşîn dikin, qaçaxçî bi nav dike, û 
di sînoran de wan dide ber gulleyan, û vê yekê jî bi hêceta 
parastin û ewlehiya sînoran bi nav dike. 

Li gor amara navenada Ajansa nûçegihaniya Kurdpa 
yê,di sala derbazbûyî de, 122 kolber birîndar bûne, yan jî 
hatine kuştin,ku bi giştî 51 kesî jiyana xwe ji dest dane, 
û 71 kes jî birîndar bûne. Di hefteya derbazbûyî de jî, 6 
kolber ku bona bijîwa jiyana xwe karê kolberiyê dikirin, 
ji ber rûdawa reniyê, jiyana xwe ji dest dan, û 2 kolber jî 
birîndar bûn. Eva di halekê de ye, ku di îranê de vîjdana 
mirovahiyê miriye,û bê xemiya li beranber jiyana moiro- 
van di asta herî xirab de ye,û mirina mirovên ku bona 
peydakirina nanekê bo zarokên xwe riyên metirsîfar digrin 
pêş, ji aliyê deshilatdarên Hikûmeta îslamiya îranê ve, bi 
renegekî xwezayî tê nirxandin. 


E 



Bi hezaran Belûç di îranê de ji nasnameyê bêpar in 


N ûnerê “îranşehr” û “Serbaz”ê di meclisa de ragihand ku bi hezaran hemwelatiyên Belûç di Sîstan û 
Belûçistanê de ji hebûna nasnameyê di îranê de bê par in. 

Li gor nûçeyên belavbûyî, ev nûnerê “îranşehr” û “Serbaz”ê di meclisa Şêvra Îslamî de radigihîne ku: Ev 
Parêzgehe nêzî 1100 kîlomêtir sînorê hevbeş digel “Efxanistan” û “Pakistanê” pêk tîne, lê belê ji hemû 
parêzgehên îranê bê partir e. 

Herwiha tê zanîn ku, heyanî ku xelkê wê parêzgehê di gundan de jiyan kirine tu pirsgirêk çinebûne, lê belê piştî 
berfirehbûna akincîbûna xelkê li derdora bajaran, bo wan pirsgirêk pêk hatine. ji berku nebûna nasnameyê bûye 
sedema ku ew xelk ji xizmetên dermanî û yasayî bê par bin. 

Herwiha hejma zarokên ku ji zevaca jinên îranê digel kurên Belûçî çêbûne, heyanî niha di navbera 800 hezar 
heyanî yek milyon kesî bûye, û ji hebûna nasnameyê bê par in. 

Ji aliyekî din ve xelkê wê parêzgehê di nav bêkarî, hejarî û kêmbûna îmkanan, û nebûyîna avê jiyan dike. 

Yekîtiya Pîşeyî ya Mamostayên Kurdistana îranê: 


Pirojeya dije mirovî ya jinavbirina nejadî û hewla asimîlekirina kultûr û zimanê 

Kurdî li Kurdistana îranê berdewam e 



Y ekîtiya Pîşeyî ya Mamostayên 
Kurdistana îranê bi hinceta 
roja Zimanê Daykî daxûyaniyek 
belav kir. 

Eva deqa daxûyaniyê ye: 

Bi hinceta roja cîhanî a Zimanê 
Daykî 

Xelkê Azadîxwaz ê Kurdiatanê! 

Her weke dizanin ku Pirojeya dije 
mirovî ya jinavbirina nejadî û hewla 
asimîlekirina kiltûr û zimanê beşek ji 
gelê mafxwarî ên cîhanê ku yek ji wan 
gelê Kurd li Kurdistana îranê ye, hêj 
berdewam e. 

Domandina siyasetên kevneşop ên 
deshilata zêdexwaz a Tehranê bo ser 
neteweyên bindest ên din û geşekirina 
hizra bertesk a “RasîsnT’ê di îrana di 
bin deshilata Komara Îslamî ya îranê 
de berfireh dibe, serbarê vê ku ew 
kiryar digel bingehên mafê morovan 
hevdu nagire. 

Eva di demekî de ye ku deshilata 
kevneşop a îranê hemû biryamameyên 
cîhanî jî wajû kirine, û bi encamdayîna 
wan jî hatiye erikdarkirin. Herweha li 
gorî yasayên mafê mirovan, xwendina 
bi zimanê daykî bo hemû netewe û 
gelekî rewa ye û tu kes nikare bi tu 
hincetekê wî heq û mafî ji gelên din 
zewt bike, û rê ji geşekirina wan bigire. 
Rêkxistina Neteweyên Yekbûyî, 
beşa Kultur û Perwerde, wate 
“UNESCO”yê, bi merema rêgiriya ji ji- 
navbirina zimanê neteweyên bê dewlet, 
û nehêlana tirs û tehlûkeya rasîstî, roja 
21 Şobatê weke roja berevanî ji zimanê 
daykî li seranserî cîhanê tomar kir. 

Bi vê hincetê ve UNESCO’yê hemû 
dewletên endam erkdar kirin ku, roja 
zimanê daykî bilind ragirin, û her karek 
hewce be encam bidin da ku hemû 
zarokek ji mafê wekheviyê mifahê 
bistîne. 

Xelkê xweragir yê Kurdistanê! 
Giringiya xwendin bi zimanê daykî 
di yekemîn salên despêka xwendina 
mirov de dest pê dike, û hêdî hêdî 
mirov digel wê mezin dibe, heya ku 
zaniyarî berfireh dibin. Mirov bi zi- 
man ve tê dinê, û di bazineya(Cixiza) 
zimanê xwe de jiyan dike, û her bi 
zimanê xwe xem û hest û xweşiyên 
xwe nîşan dide. Herweha zimanê her 
gel û neteweyekî pênaseya wan bi xwe 
ye, û hebûna wan li ser erdê diselimîne. 
Ziman ev zat e ku gellek netewe di 


cîhanê de bi ruha netewî ya xwe 
didin zanîn. Ziman ev fakter e 
ku di nava her neteweyekî di 
hemberî her cure çewisandin û 
înkar û sivikatîkirinekê disekine. 
Dijatiya deshilatên dîktator û 
kevneşop digel zimanên cuda 
cuda jî, her ji vê yekê çavkanî 
digire. Ziman weke alawa herî 
girîng bona veguhaztina remzî û 
sedema herî girîng bona çêbûna 
têkiliyên di navbera nifşên netewî 
de ye, û roleke binyatner di avaki- 
rina hesta bawerî bixwebûna dîrokî 
bi takên neteweyan dibexşe, û eva jî 
çêbûna netewe hêsantir dike, lewra ye 
ku di gellek waran de bi ruha netew- 
eyan hatiye binavkirin. Lewra nabe 
li bîra me here ku her çiqas girîngiyê 
bi ziman û hêza zimanê xwe bidin, 
bi wî qasî jî pêşeroja serkevtina me, 
bona bidestxistina mafên me yên rewa 
nêzîktir û zelaltir dibe. 

Dersxwan! Malbatên rêzdar! 

Zimanê Kurdî, wekî zimanê daykî ê 
me Kurdan, yek ji wan zimanan e ku 
bi dirêjahiya dîrokê ji aliyê dagîrkarên 
cur bi cur ve hewla bêhurmetîkirin û 
bêhêzkirina wê hatiye dayîn. Wan baş 
zaniye ku tiliyên xwe li ser çi danên û 
li kîjan bingehî bidin. Ew baş dizanin 
ku zimanê Kurdî yek ji amrazên herî 
girîng e, ku rola wê heye di avakirina 
hesta hevpeywendî û riha hevbeş ya 
dîrokî. Wan baş zaniye ku bihêzbûna 
ziman wate bihêzbûna şiyan û perw- 
erdekirina kesayetiya bihêz. Ew yek 
jî, wate xwe radestnekirin, û xwe bi 
kêmnezanîn. 

Bi dirêjahiya dîrokê, beşeke girîng ji 
kar û tekoşîna dagîrkeran pêk hatiye ji 
lawazkirina û jinavbirina vî zimanî. Lê 
bi xweşî ve serbarê wê hemû zulm û 
zordariyê, û wan rêgiriyên ku der- 
heq zimanê Kurdî hatin encamdayîn, 
hêşta jî qurs û qahîm sekiniye, û wekî 
zimanê derbirîn, afirandin, hêvî, 
xwestek û hesta resen ya akinciyên vî 
xakî, pîroz maye. Ew yek jî bêguman 
berhem û derencama xebata bê raw- 
estiyan ya hemû takên xebatkar ên vê 
neteweyê ne, û mamostayên şoreşger 
jî bi hewla bê rawestiyan ya wan, rola 
parêzerên rasteqîne ên zimanê Kurdî 
bo me lîstine. 

Mamostayên têkoşer û şoreşger ên 
Kurdistanê ! 

Di bereberê roja cîhanî ya zimanê 


dayîkê de, mamostayên wan navçeyên 
ku zimanê fermî ê perwerdehiyê, û zi- 
manê wan ê daykî cuda ye, bi armanca 
rêzgirtina ji vê rojê, û rakêşana bala 
nivşa nû, bo vê mijara girîng, pêwîst e 
ku di xwendingehan de, bas û mijarên 
pêwendîdar ji dersxwanan re bêjin, û li 
ser wan mijaran biaxivin. 

Erk û wezîfeya mamostayên mafx- 
waz û bi taybetî mamostayên Kured e 
ku vî mafê bingehîn ji riya belavoka 
cîhanî ya mafê mirovan ve binirxînin. 
Herwisa tê çaverêkirin, ku mamo- 
stayên zanista zimannasî û civaknasî, 
pêwîstiya xwendin û nivîsandina bi 
zimanê daykî ji bo dersxwanan şirove 
bikin, û ji vê riyê ve, vê pirsê bo nav 
malbatan veguhêzin. Hewce ye malbat 
û maomsta alîkariya dersxwanan bikin, 
da ku ew jî kincê Kurdî li xwe bikin, û 
bi pêşkêşkirina helbest û pexşanan, û 
nîşandana şanoyên pêwendîdar, vê roja 
cîhanî û taybetî pîroz ragirin. 

Herwek hûn dizanin di Rojhilata Navîn 
de, mijara xwendin û nivîsandina bi zi- 
manê dayîkê girîngiyeke zaf peyda kir, 
û deshilatdar jî, bi şêwazên curbicur di 
hewla vê yekê de ne, ku xwe ji zexta 
daxwaza vî mafê rewa rizgar bikin. 
Renge hinek ji wan hewlan, berçavkî û 
ji bo xapandina raya giştî bin, lê bi xat- 
ircemî ve, êdî nikarin xwe ji cîbicîkiri- 
na vî mafê haşahilnegir veşêrin, û dibe 
bilez serî jê re bitewînin. 

Di dawiyê de bi boneya roja cîhanî 
ya zimanê dayîkê, em pîrozbahiyê 
dibêjne hemû axavtinvanên zimanê 
Kurdî, û hemû zimanên din ên cuda, û 
serê rêz û hurmetê bo wan têkoşeran 
ditewînin, ku bi bê tu çavnihêriyekê, 
û di rewşên herî dijwar de, zendê xwe 
hildan û xizmet bi zimanê Kurdî kirine. 
Di heman demê de, em hemû aliyekî û 
nivşên vê neteweya bindest xatircem 
dikin, heya ku mamostayên şoreşger û 
derwest ên Kurd mabin, alaya xebat bo 
bifermînasîna zimanê Kurdî wê bilind 
bimîne. 

Yekîtiya Pîşeyî ya Mamostayên 
Kurdistana îranê 
24.11.1395 


Gotinên 

Navdaran 


V 


J 



Her malbat dîrokek e, ji yê ku zane 
bixwîne re, destanek e. 

A. de Lamartine 

Di her malbatê de melek jî hene, 
şeytan jî hene. 

Joseph Roux 

Di xortaniyê û spehîbûnê de li êqil 
megere. 

Homeros 

Bêaqil ji biaqilan hindik tiştan hîn 
dibin, lê biaqil ji bêaqilan pir tiştan 
hîn dibin. 

Cato 

Aqilek baş e, du aqil baştir in. 

A. Çexov 

Kêmaqilî bi du celeban dibe: Yek jê 
ji dinîtî, ya din jî ji nezanî ye. 

Eflatun 

Mirov mezinahiya peyakî di nefs- 
biçûkahiya wî de dibîne. 

John Ruskin 

Roj bi birçiyan dirêj tên. 

Aleksis Kivi 

Neheqiya ku li yekî bi tenê dibe, ji 
civatê gişî re tehdîtek e. 

Montesquieu 

Gul çi ye? Ma navê wê tiştekî din ba 
jî qey wê evqasî ne bêhnxweş bûya? 

Shakespeare 

/ Zimanê Kurdî \ 



Girava Axtamarayê li bajarê 
Wanê ye û cihekî pir xweş e 






Valahiyên jêrîn dagrin 



Şanogeha dîrokî, 
Aspendos li Antaly- 
ayê ye 



1. Sûra Diyarbekirê.dorpêç dike û gelek.ye. 

2. Gola Masiyan li.ye, û cihekî.e. 

3. çiyayê Nemrûdê li bajarê.ye, û.dîrokî lê hene. 

4. Deryaya Spî li başûra.ye. 

5. şanogeha dîrokî, Aspendos, li.ye. 


Cîh û alî _ 

Bakur 



Eger hûn jî bixwazin ku cih û aliyên xwe bizanin, destê xwe yê rastê bi aliyê ro- 
jhilat ve dirêj bikin, wê demê, destê xwe yê çepê rojava, berê we bakur, pişta we jî 
başûr nîşan dide. 


Beşa 14 dema xwendinê 

Mala me li jorê xwendingehê ye. 

Mala Delalê li jêrê mala me ye. Nexweşxane li rojavayê sînemayê ye. Zanîngeh li 
başûrê bajêr e. 

Guzergaha rêhesinê ji bakur ber bi başûr ve ye. 

Hêja li ber min rawestiye. 

Li dora golê gelek havîngeh hene. 


A: Mahir Berwarî 


Hîv 

- Tasa/elba mast, li guhara rast. 

- Cama mastî, li ser destî, req 
rawistî. 

- Bazina sitiyê, kete kaniyê, 
şewqê da Amêdiyê. 

- Bizna kal, li ser berekê val, 
hindî gazî dikimê nahête mal. 
Bizneka kal, li ser kendal, yar 
yar dikimê nahête xar. 

- Hespê belek, li binê deştê bû 
xelek. 

Roj 

- Bazinkê Sitîyê, keft kanî yê, 
şewq da Amêdî yê. 

- Zerîfa serbanî, keziyên 
şurrbîne binê banî. 

Esman, heyv û roj 

- Serê dinê, binê dinê, du guhîj 
bi tenê 

- Behra şîn e, av tê nîne, 2 
mar tê da xişîne, êk hesp e, êk 
mahîn e. 

Hîv û stêr 

- Her her dîwar, ber ber dîwar, 
xanim yek e, carî 

hizar. 

Roj, hîv û stêr 

- Her her diyar, merr merr di- 
yar, çil kose, du xanim, gulî 
hizar. 

Roj û Hîv 

- Behra şîn e, du mar têda 
xişîne 

- Tata şîn e 2 Hesp pêve hejîn e. 
(* Tat: Bet'ena çiya.) 

- Serê dinê, binê dinê, du kon jê 
tenê. 


Têdîtin: Amadekar destkariya 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 




























































Navnîşana derveyî welat: 



AFKB.P. 102- 75623 ParisCEDEX 13 -FRANCE 


♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (296) 


Desteyek ji xortên Rojhilata Kurdistanê tevlî hêza pêşmerge bûn 


D esteyek ji xortên Rojhilata Kurdistanê piştî derbazkirina dewreya destpêkî 
ya Pêşmerge kincê pîroz ê pêşmergatiyê li xwe kirin. 

Nûçegihanê malpera Kurdistanmedia, li ser sînorên Rojhilata Kurdistanê rage- 
hand ku roja Şemiyê 23'ê Rêbendanê rêûresma bidawîhatina dewreya 223 a hêza 
pêşmerge di navçeyên sînorî ên Kurdistana Rojhilat de bi rê ve çû. 

Ew rêûresm bi beşdariya beşek ji endamên rêberiya PDKI, fermandeyên hêza 
taybet û beşek ji kadr û pêşmergeyên PDKÎ bi rê ve çû. Piştî bixêrhatinkirin û û 
pêşkêşkirina çend gotinan ji aliyê Omîd Mendomî berpirsê fêrgeha PDKÎ ve, ew 
rêûresm bi xwendina sirûda neteweyî ya Ey Reqîb û ragirtina deqeyekê bêdengî 
bona rêzgirtina ji riha pak ya şehîdan dest pê kir. 

Piştre Mihemedsalih Qadirî, endamê Komîteya Navendî a PDKÎ tevî pîrozbahîkirina 
li beşdarên dewreyê, bi vê boneyê ve çend gotinek pêşkêş kirin. 

Rêzdar Qadirî di gotinên xwe de, îşare bi vê kir, ku “Pêşmerge serbazeke çekdar 
nine, belku nasnameya neteweyekê ye, û xwediyê kesayetî û hişyariyeke taybet e”. 

Herwisa got jî: “Pêşmerge li raserî cîhanê de, wekî hêzeke dijî terorê hatiye naskirin, 
ku bo aştî û demokrasiyê xebatê dike”. 

Piştre sirûdeke şoreşgerî li jêr navê “Ey Demokrat” ji aliyê girûpa sirûda “Rasan” bi 
alîkariya dewreya 223 hate pêşkêşkirin 




Piştre rapora perwerdehiyê ya dewrê ji aliyê Diyako Mes'ûdî mamostayê fêrgehê ve 
hate xwendin. 

Di nav rêûresmê de, peyama dewrê ji aliyê beşdarê dewrê “Eyûb Qemerîrad” ve hate 
pêşkêşkirin. 


























